Diari Oficial de la Generalitat Valenciana


Sumari del DOGV 9683, del 14-09-2023 (2023/9407)

RESOLUCIÓ de 31 de juliol de 2023, del síndic major, per la qual s'ordena publicar l'Acord del dia 27 de juliol de 2023, del Consell de la Sindicatura de Comptes de la Comunitat Valenciana, relatiu a la relació definitiva amb les aspirants que han superat el concurs oposició convocat per a cobrir sis places de tècnic o tècnica de gestió auditora, subgrup A2, convocatòria 04/WTH7111.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9683

Data del DOGV
:   14-09-2023

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2023/9407


Data del document
:   31-07-2023

Organisme emissor
:   Sindicatura de Comptes

Tipus de document
:   Resolució

Anàlisi jurídica

 Descriptors 

:   * concurs administratiu

RESOLUCIÓ de 31 de juliol de 2023, del síndic major, per la qual s'ordena publicar l'Acord del dia 27 de juliol de 2023, del Consell de la Sindicatura de Comptes de la Comunitat Valenciana, relatiu a la relació definitiva amb les aspirants que han superat el concurs oposició convocat per a cobrir sis places de tècnic o tècnica de gestió auditora, subgrup A2, convocatòria 04/BVW6504. [2023/9407]  
Una vegada acomplits tots els tràmits previstos en les bases de la convocatòria aprovada per mitjà de l'Acord de 17 de juny de 2022, del Consell de la Sindicatura de Comptes de la Comunitat Valenciana, pel qual es va convocar concurs oposició per a cobrir sis places de tècnic gestió auditora, grup A2, convocatòria 04/2022 (DOGV i BOCV de 23.06.2022).  
Vist l'expedient del tribunal de selecció que ha actuat en l'esmentat procés selectiu, en l'acta final del qual consta l'elevació al Consell de la relació definitiva amb els aspirants que han superat el concurs oposició, i de conformitat amb la base 11 de la convocatòria esmentada, el Consell acorda:  
  
Primer  
Aprovar i publicar la relació definitiva amb els aspirants que han superat, pel torn de diversitat funcional i pel torn lliure, el concurs oposició convocat, i que s'assenyala en l'annex d'aquest acord.  
  
  
Segon  
En el termini de vint dies hàbils comptadors des del següent al de l'última publicació en el DOGV i en el BOCV, l'aspirant haurà d'aportar davant de la Secretaria General de la Sindicatura de Comptes els documents següents:  
a) Fotocòpia compulsada del document nacional d'identitat o certificació de naixement expedida pel Registre Civil corresponent.  
  
b) Fotocòpia compulsada del títol acadèmic exigible segons el que estableix la base 2.1.c de la convocatòria o certificació acadèmica que acredite haver realitzat tots els estudis per a l'obtenció del títol. En el cas de titulacions obtingudes en l'estranger, fotocòpia compulsada de la credencial que acredite l'homologació que corresponga.  
c) Declaració de no haver sigut separat per mitjà d'expedient disciplinari de qualsevol administració o ocupació pública, així com de no trobar-se inhabilitat penalment per a l'exercici de funcions públiques.  
  
d) Certificat mèdic acreditatiu de posseir la capacitat física i psíquica necessària per a l'exercici de les funcions del lloc oferit.  
e) La persona que supere les proves selectives pel torn de persones amb diversitat funcional ha de presentar, a més dels documents anteriors, la fotocòpia compulsada del certificat de la Conselleria d'Igualtat i Polítiques Inclusives o òrgans competents d'altres administracions públiques que acredite discapacitat igual o superior al 33 %, així com l'informe de compatibilitat per a l'acompliment de les tasques i funcions del lloc.  
  
Tercer  
Les persones seleccionades que dins del termini indicat, i excepte casos de força major, no presentaren la documentació acreditativa o que d'aquesta es deduïra que no tenen algun dels requisits exigits, no podran ser nomenades personal funcionari de carrera de la Sindicatura de Comptes, sense perjuí de la responsabilitat en què poguera haver incorregut per falsedat en la seua sol·licitud de participació.  
  
Quart  
A fi d'assegurar la cobertura de les places convocades, si es produeixen renúncies de les persones aspirants seleccionades, abans del seu nomenament o presa de possessió, l'òrgan convocant podrà requerir de l'òrgan de selecció la relació complementària dels aspirants que seguisquen les proposades, per a fer-ne el possible nomenament com a funcionari de carrera.  
  
Contra aquest acord, les persones interessades poden interposar recurs contenciós administratiu en el termini de dos mesos comptadors des de l'endemà de la seua publicació, davant de la Sala Contenciosa Administrativa del Tribunal Superior de Justícia de la Comunitat Valenciana, de conformitat amb els articles 10.1.c, 14 i 46 de la Llei 29/1998, de 13 de juliol, reguladora de la jurisdicció contenciosa administrativa. No obstant això, podrà interposar-se potestativament recurs de reposició davant del mateix òrgan que va dictar l'acte contra el qual es recorre, en el termini d'un mes comptador des de l'endemà de la seua publicació, o qualsevol altre que s'estime procedent.  
València, 31 de juliol de 2023.- El síndic major: Vicent Cucarella Tormo.